Diari Oficial de la Generalitat Valenciana


Sumari del DOGV 4169, del 16-01-2002 (2001/12876)

RESOLUCIÓ de 23 d'octubre de 2001, de la directora general de Planificació i Gestió del Medi de la Conselleria de Medi Ambient, per la qual s'ordena la publicació de la part dispositiva de les declaracions d'impacte ambiental corresponents als expedients 103/5612-OJM, 212/0592-AOX, 301/3229-MIL, 356/2557-EZO, 341/2403-YCM, 187/5304-QHZ i 049/3691-IQZ.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4169

Data del DOGV
:   16-01-2002

Secció del DOGV
:   V. ALTRES ANUNCIS - E) MEDI AMBIENT

Número del document
:   2001/12953


Data del document
:   23-10-2001

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Rafelguaraf
    * Pobla Llarga, la
    * Xirivella
    * Novelda
    * Carcaixent
    * Estivella
    * Ontinyent
    * Romana, la
    * Rafelbunyol
    * impacte ambiental
    * vigilància del medi ambient

RESOLUCIÓ de 23 d'octubre de 2001, de la directora general de Planificació i Gestió del Medi de la Conselleria de Medi Ambient, per la qual s'ordena la publicació de la part dispositiva de les declaracions d'impacte ambiental corresponents als expedients 103/1720-JOX, 212/3256-BUU, 301/0391-UKN, 356/8341-ODH, 341/9495-LHP, 187/1281-BYW i 049/9852-UGH. [2001/F12288]
  
Els articles 4.3 i 22 del Reial Decret Legislatiu 1.302/1986, de 28 de juny, d'Avaluació d'Impacte Ambiental, i del Reial Decret 1.131/1988, de 30 de setembre, pel qual s'aprova el reglament per a l'execució de l'anterior decret, respectivament, estableixen l'obligatorietat de fer públiques les declaracions d'impacte ambiental.
  
Seguint aquesta línia, els articles 5.3 i 28 de la Llei 2/1989, de 3 març, de la Generalitat Valenciana, d'Impacte Ambiental, i del seu reglament, aprovat pel Decret 162/1990, respectivament, estableixen l'obligatorietat de fer públiques les declaracions d'impacte ambiental, i en particular, de publicar aquestes declaracions en el Diari Oficial de la Generalitat Valenciana.
  
En virtut d'això, he resolt:
  
Article únic
  
Publicar en el Diari Oficial de la Generalitat Valenciana les declaracions d'impacte ambiental corresponents als expedients 103/5558-ETD, 212/1934-NRK, 301/5198-ATG, 356/5801-HXZ, 341/2148-FOG, 187/5834-HGD i 049/8423-FLC, que segons el reglament aprovat pel Decret 162/1990 hi ha l'obligatorietat de publicar-les.
  
València, 23 d'octubre de 2001.- La directora general de Planificació i Gestió del Medi: Aploma Gómez Ossorio.
  
Declaració d'impacte ambiental
  
Vist l'expedient 103/5501-XCW referent al projecte d'actuació integral per a indústria d'elaboració de la pedra natural, situada en PK 380 de l'Autovia Madrid-Alacant, en el terme municipal de Novelda (Alacant), promogut per Esteve y Máñez Mármoles, SA.
  
Vist que, en data 13 d'abril de 1999, dels Serveis Territorials d'Urbanisme d'Alacant es remet l'estudi d'impacte ambiental de la instal·lació abans citada.
  
Vist que, d'acord amb el certificat remés en data 9 de juliol de 1999 pels Serveis Territorials d'Urbanisme d'Alacant, el projecte ha estat sotmés a informació pública per mitjà d'anunci publicat en el DOGV número 3.465, del 31 de març de 1999, no havent presentat al·legacions al mateix en el període establit.
  
Vist que l'actuació abraça una superfície total de 125.113 metres quadrats (sent 53.620 m² ocupats per l'activitat existent i 71.493 m² corresponents a l'ampliació que ara es projecta), ubicades en un emplaçament classificat, d'acord amb les normes urbanístiques del municipi de Novelda, com a sòl no urbanitzable comú rústic.
  
Les instal·lacions responen a les necessàries per a una indústria dedicada a l'elaboració de la pedra natural (fonamentalment marbre) per mitjà d'operacions de tall i polit. Segons la informació continguda en l'estudi d'impacte ambiental, l'activitat disposa en l'actualitat de:
  
- Accés rodat adequat per la via de servei de la carretera N-330.
  
- Xàrcia d'energia elèctrica de línia subterrània de mitja tensió que enllaça la línia aèria de mitja tensió amb el centre de transferència existent en la indústria.
  
- Abastiment d'aigua per al procés industrial (subministrada per la Societat Canal de la Huerta) i per al consum humà (subministrat per Aquagest).
  
- Disposa d'un sistema de tractament d'aigües i fangs (per a un cabal d'aigua a tractar de 1.200 m³/h), a base de sitges decantadores i filtre premsa, que funciona en circuit tancat amb abocament zero (reutilització de les aigües aclarides en el propi procés industrial). Els fangs resultants tenen un contingut en humitat del 25%, i són depositats aquests fangs deshidratats, de caràcter inert, en un abocador controlat. El sistema de tractament d'aigües i fangs s'ampliarà en l'actuació projectada amb un nou decantador de 12 metres de diàmetre i un filtre premsa de 20 plaques de polipropilé.
  
- Sistema d'arreplegada de residus sòlids a través del Servei Municipal de l'Ajuntament de Novelda.
  
Vist que efectuada consulta a l'Ajuntament de Novelda i als Serveis Territorials de Medi Ambient d'Alacant, s'han rebut els següents informes:
  
- Dels serveis territorials de Medi Ambient d'Alacant s'indica que vista la documentació aportada, referent al projecte esmentat, no es coneixen valors mediambientals dignes de protecció que puguen veure's afectats per la referida ampliació.
  
Atés que en l'estudi d'impacte s'indica que no hi ha afecció per l'execució de les obres projectades a vies pecuàries, ni a elements del patrimoni historicoartístic, no obstant això si aparegueren restes d'interés per al patrimoni caldrà ajustar-se a allò que s'ha disposat sobre la matèria en la Llei 16/1985, del Patrimoni Històric Espanyol.
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'article 20 i la disposició addicional cinquena de la Llei 4/1992, del Sòl No Urbanitzable.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li són d'aplicació.
  
Atés que l'article 5 del Decret 162/1990, del 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a la declaració d'impacte ambiental dels projectes a què se aplique aquesta llei.
  
Atés que el Reglament Orgànic i Funcional de la Conselleria de Medi Ambient, aprovat per mitjà de Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això i fent ús de les facultats que tinc legalment atribuïdes, formule la següent declaració d'impacte ambiental
  
Primer
  
Efectuar declaració d'impacte ambiental positiva als efectes ambientals, sense perjuí de les exigències derivades de la normativa sectorial específica, al projecte d'actuació integral per a indústria d'elaboració de la pedra natural, situada en el PK 380 de l'Autovia Madrid-Alacant, en el terme municipal de Novelda (Alacant), promogut per Esteve y Máñez Mármoles, SA, sempre que es complisquen els següents condicionants, així com les mesures correctores de l'estudi d'impacte ambiental que no entren en contradicció amb aquests:
  
1. S'haurà de procedir a la revegetació dels talussos de terra. Els materials sobrants procedents dels moviments de terra, hauran de disposar del destí adequat d'acord amb els seus característiques.
  
2. S'hauran d'establir mecanismes amortidors del soroll en aquells punts de la instal·lació amb major nivell sonor. En tot cas caldrà ajustar-se al que disposen les ordenances municipals que s'establisquen sobre la matèria.
  
3. Els residus generats que siguen de caràcter tòxic i perillós, hauran de ser gestionats d'acord amb la seua tipologia i legislació específica.
  
4. Si durant la construcció de les obres es produïra alguna troballa de restes arqueològiques, es paralitzaran immediatament les obres i es comunicarà el fet a la Direcció General de Patrimoni Artístic de la Conselleria de Cultura d'acord amb la Llei 16/1985, del Patrimoni Històric Espanyol.
  
5. Altres condicionants ambientals que s'establisquen a través de les autoritzacions sectorials preceptives.
  
Segon
  
Notificar a les persones interessades que contra la present resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.
  
Tercer
  
Publicar la present declaració d'impacte ambiental en el Diari Oficial de la Generalitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
València. 16 de novembre de 1999.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 212/4159-GEE referent a la modificació puntual inclosa en el projecte d'homologació de les normes subsidiàries de Rafelbunyol, promogut pel mateix ajuntament.
  
Vist que l'expedient va ser incoat per la remissió des de l'ajuntament de la documentació tècnica corresponent a l'expedient dalt citat, el dia 7 d'abril de 1999, comunicant que l'expedient d'informació pública i les modificacions introduïdes com resultat d'aquesta serien presentats una vegada conclòs el dit tràmit.
  
Vist que el dia 2 de juliol de 1999 es va rebre l'expedient administratiu i una còpia de l'estudi d'impacte ambiental.
  
Segons certificat expedit pel secretari interventor de l'Ajuntament de Rafelbunyol, la informació pública va ser portada a terme per mitjà d'inserció de l'anunci en el diari Las Provincias de data 27 de març de 1999 i el Diari Oficial de la Generalitat Valenciana número 3.469, de 8 d'abril de 1999, i s'hi van presentar en el termini establit quatre al·legacions.
  
Vist que la modificació consisteix en la reclassificació d'una zona de 88.099 metres quadrats de sòl no urbanitzable de règim comú a sòl urbanitzable d'ús magatzems amb ordenació detallada, establint a nivell normatiu una sèrie de restriccions de qualificació de les activitats (d'acord amb el Nomenclàtor d'Activitats Molestes, Insalubres, Nocives i Perilloses, aprovat per mitjà de Decret 54/1990, de 26 de març, del Consell de la Generalitat Valenciana) per a fer-los compatibles amb l'ús residencial.
  
Atés que en el corresponent tràmit d'avaluació d'impacte ambiental del projecte de normes subsidiàries (Resolució de la directora general de Qualitat Ambiental d'11 d'agost de 1995, Exp. 178/9831-CRX) no es van detectar elements dignes de protecció en l'àrea afectada.
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'article 5 de la Llei d'Impacte Ambiental i concordants del seu reglament.
  
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li són d'aplicació.
  
Atés que l'article 5 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental per a les declaracions i estimacions d'impacte ambiental dels projectes a què se aplique aquesta llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol de 1999, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar acceptable, des del punt de vista ambiental, la modificació puntual inclosa en el projecte d'homologació de les normes subsidiàries de Rafelbunyol, sempre que s'ajuste a la documentació presentada i als següents condicionants:
  
1) L'ajuntament requerirà els tractaments previs adequats a aquelles activitats que no complisquen els límits i requisits establits en el model d'ordenança d'abocament a la xàrcia municipal de clavegueram, elaborat conjuntament per l'Entitat de Sanejament de la Generalitat Valenciana i la Federació Valenciana de Municipis i Províncies.
  
2) L'ordenació detallada del sector V incorporarà en els vials la reserva de sòl necessària per a la creació de les àrees d'arreplegada selectiva dels residus sòlids assimilables a urbans que preveu el Pla Integral de Residus de la Comunitat Valenciana (aprovat per mitjà de Decret 317(1997, de 24 de desembre, del Govern Valencià).
  
3) A fi de garantir l'adequada gestió dels residus sòlids i perillosos, l'ajuntament requerirà per a la concessió de la llicència d'activitat, a aquelles indústries que els generen en el seu procés de producció i segons la massa anual, l'autorització de productor de residus tòxics i perillós o inscripció en el Registre de Xicotets Productors de Residus Tòxics i Perillosos.
  
Segon
  
Notificar a les persones interessades que contra la present resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana la present declaració d'impacte ambiental, d'acord amb que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament d'execució de la Llei 2/1989, de 3 març, d'Impacte Ambiental.
  
València, 16 de novembre de 1999.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 301/5502-ANJ referent al projecte d'ampliació de la subestació transformadora de 132/66/20/11 kV, al terme municipal d'Ontinyent (València), el promotor del qual és Iberdrola Ingeniería y Consultoría.
  
Vist que la documentació formada per avantprojecte tècnic, estudi d'impacte ambiental i resultat de la informació pública ha sigut remés a través del Servei Territorial d'Indústria i Energia a València com a òrgan amb competència substantiva.
  
Segons escrit remés pel director territorial l'anunci d'informació pública ha sigut publicat en el Boletín Oficial del Estado de data 8 de juliol de 1999, en el Butlletí Oficial de la Província de València de data 7 de juliol de 1999, i en el diari Las Provincias de data 24 de juny del mateix any. Durant el període d'informació pública no s'han presentat al·legacions.
  
Vist que l'objecte del projecte és l'ampliació de la subestació d'Ontinyent motivada per la situació que en l'actualitat presenta la zona quant a garantia de subministrament d'energia elèctrica en condicions de fiabilitat i qualitat, i el fet que un percentatge important de l'energia transformada depén d'un únic transformador de relació 132/66 kV, unit a l'antiguitat d'algun dels equips instal·lats i a l'escassa maniobrabilitat d'operació.
  
L'ampliació suposarà potenciar la injecció d'energia a 132 kV augmentant el nombre de línies a escometre, de tal forma que davant de qualsevol fallada en la xàrcia quede garantida l'alimentació a la subestació. També es renovaran els equips existents, duplicitat de la transformació 132/20 kV amb la dotació de dos transformadors i els nous conceptes d'explotació aplicats, garantiran una major fiabilitat en el funcionament, reduint al mínim la incidència que una possible fallada en la pròpia subestació puga tindre en el subministrament, i finalment la incorporació d'un nou mòdul de cel·les de mitja tensió permetrà fer front a les demandes que s'han anat produint i que a curt i mitjà termini quedaran adequadament cobertes.
  
L'alimentació passarà a dependre de cinc línies a 132 kV corresponents a dos circuits d'Alcoi, l'actual i un de nou, un altre procedent de la l'Alcúdia i dos de Beneixama. Les dues línies a 66 kV quedaran en pas ja que el seu suport no serà en principi necessari al quedar assegurada l'alimentació a través dels cinc circuits a 132 kV.
  
Després de l'ampliació la ST Ontinyent estarà composta per les següents instal·lacions:
  
- Un sistema de 132 kV esquema en DB compost per huit posicions (5 de línia, 2 de transformador i un enllaç).
  
- La transformació constarà de dos transformadors de potència trifàsics de 132/24-76 YAY.
  
- Un sistema de 66 kV sense transformació amb un embarrat amb capacitat per a dues posicions, les corresponents a les actuals línies procedents de Xàtiva i Banyeres de Mariola.
  
- Un sistema de 20 kV compost per tres mòduls de cel·les d'interior, dos integrats per les actuals cel·les, que està previst renovar més endavant, i un tercer nou amb capacitat per a huit cel·les de línia. Aquest sistema es completarà amb la dotació en intempèrie dels corresponents transformadors de serveis auxiliars i bateries.
  
- L'edifici de cel·les i control existent en el que s'ubiquen les actuals cel·les de 20 kV així com els equips de control, protecció, comunicació, serveis auxiliars en BT, etc., necessaris per al correcte funcionament de la subestació, i es preveu la substitució d'aquests equips.
  
- Un nou edifici en què s'ubicarà el tercer mòdul de cel·les de 20 kV i si és procedent els equips de control, protecció, etc., si els treballs de substitució dels actuals no permeteren reubicar-los en l'edifici existent sense perjuí del servei.
  
Vist que la subestació actual s'ubica en una parcel·la d'uns 11.000 metres quadrats i per a portar a terme l'ampliació prevista s'ocuparà una superfície de 5.329 metres quadrats, sent la superfície total per a la subestació de 16.329 metres quadrats.
  
Vist que s'han efectuat consultes a l'Ajuntament d'Ontinyent, a la Direcció General de Promoció Cultural i Patrimoni Artístic de la Conselleria de Cultura, Ciència i Educació, i Direcció Territorial de Medi Ambient.
  
D'aquestes consultes han sigut remesos els següents informes:
  
- Direcció General de Promoció Cultural i Patrimoni Artístic:
  
Unitat d'Inspecció del Patrimoni:
  
«Una vegada revisat l'estudi i consultat l'Inventari de Jaciments Arqueològics i Paleontològics de la Província de València, s'ha constatat que no existeixen inventariats jaciments que puguen veure's afectats pel projecte de referència.
  
No obstant això cal recordar que qualsevol troballa arqueològica o paleontològica que es produïra en el curs de les obres haurà de ser notificat immediatament a l'administració competent en virtut del que estableix el títol III de la Llei 4/1998, de Patrimoni Cultural Valencià.»
  
Servei de Patrimoni Arqueològic i Etnològic:
  
Es fa menció en l'informe que no s'assenyala en l'estudi cap bé etnològic i que consultat l'Inventari de Béns Etnològics de la Comunitat Valenciana en l'àrea assenyalada en l'estudi es troba l'Aqüeducte Sabata assenyalat amb el número 3, l'origen del qual es remunta possiblement al segle XVII.
  
Segueix indicant l'informe que en el perímetre considerat per a avaluar el medi socioeconòmic i la fauna es troben els següents béns etnològics:
  
1. Sistema de reg de la Vall Seca, documentada des de 1447 i amb reglamentació coneguda des de 1620. Compost per un conjunt de construccions hidràuliques.
  
2. El Pantà (primera obra acabada 1687).
  
3. Els banys de Don Lisardo (principis del s. XX).
  
4. El molí dels banys de Don Lisardo (s. XVIII-XIX).
  
5. El molí de Lluna (s. XIX).
  
Conclou l'informe indicant que tots tenen un gran valor patrimonial, per la qual cosa s'hauran de prendre totes les mesures necessàries perquè ni les obres ni els treballs col·laterals de transport i subministrament de materials afecten els béns assenyalats, i caldrà comunicar a la Direcció General de Promoció Cultural i Patrimoni Artístic qualsevol incidència.
  
Vist que en l'estudi d'impacte ambiental s'indica que el sòl que es veurà afectat per l'ampliació de la subestació està classificat com a sòl urbanitzable no programat d'acord amb el Pla General d'Ontinyent, sent actuacions que podran autoritzar-se les edificacions i instal·lacions d'utilitat pública o interés social que hagen d'ubicar-se al medi rural.
  
En el dit estudi s'ha procedit a la realització de l'inventari ambiental amb el consegüent estudi, anàlisi i cartografia dels elements del medi, i la incidència de l'obra sobre aquests per mitjà de la identificació, caracterització i valoració dels possibles impactes.
  
D'aquest estudi es conclou que les principals alteracions que es produiran sobre els elements del medi, tant en la fase de construcció com de projecte, són sobre la geologia i geomorfologia per canvis en el relleu pels moviments de terra que es produiran; edafologia per la destrucció d'una zona agrícola i pèrdua de qualitat de sòl, etc.; hidrologia per la possibilitat d'abocaments d'olis o altres productes; aire/clima per augment dels nivells sonors, camps elèctrics i magnètics, etc.; vegetació per destrucció i degradació de la vegetació i usos del sòl; fauna per destrucció i disminució de qualitat dels hàbitats, electrocució/col·lisió d'aus, etc.; paisatge per visibilitat i intrusió visual de l'ampliació de la ST, disminució de la qualitat del paisatge; població per molèsties per sorolls i vibracions, risc d'electrocució etc.; sistema territorial per canvi en usos del sòl, afeccions a patrimoni, etc.
  
Després de la valoració d'impactes portada a cap es conclou en l'estudi que sobre els diferents elements del medi els impactes generats s'han estimat com segueix:
  
- Geologia i geomorfologia: s'ha valorat com a no significatiu-compatible.
  
- Sòl: la pèrdua de sòl s'ha valorat com a compatible; la contaminació d'aquests per abocaments a causa de la correcció que acompanya consistent en la construcció davall els recipients dels transformadors una safata de formigó armat estanca que arreplegue els possibles fluids i conduir-los a un depòsit de formigó soterrat, com a no significatiu.
  
- Hidrologia: com a no significatiu.
  
- Vegetació i usos del sòl: no significatiu.
  
- Fauna: no significatiu-compatible.
  
- Paisatge: compatible-moderat.
  
Vist que les mesures protectores i correctores que es proposen en l'estudi a fi de pal·liar els efectes negatius són, entre altres;
  
Mesures protectores:
  
- Minimització de les zones d'arreplega de materials de muntatge de la infraestructura o procedents de l'excavació.
  
- Eliminació adequada dels materials sobrants.
  
- No es realitzaran en la zona canvis d'olis, reparacions i llavats de la maquinària que puga provocar la contaminació en el sòl.
  
- Els olis usats seran posats en mans d'una empresa gestora autoritzada perquè s'encarregue del seu tractament posterior. En la ST Ontinyent no s'emmagatzemarà oli en cap cas.
  
- Com a mesura de seguretat, el risc d'un abocament incontrolat d'oli dels transformadors es corregirà construint davall els recipients d'aquests una safata de formigó armat estanca, a fi d'arreplegar els possibles fluids que caiguen sobre aquesta i conduir-los, gràcies al pendent d'aquesta primer i canonada de fibrociment després, fins a un depòsit de formigó soterrat amb suficient capacitat per a acollir l'oli d'un transformador. Tant les lloses de captació com les canonades de construcció i el propi depòsit d'arreplegada d'olis disposaran de juntes adequades de construcció, garantint l'absència de filtracions al subsòl i aqüífers.
  
Mesures correctores:
  
- Es remodelaran o recuperaran totes aquelles infraestructures que resulten danyades per les obres (camins, instal·lacions, etc.).
  
- Una vegada finalitzades les obres, s'efectuarà la neteja de la zona a fi que no quede cap material inservible en aquesta.
  
- Donada la situació de la parcel·la en què es pretén ubicar la ST i les dimensions de la dita infraestructura, es proposa l'apantallament d'aquesta, en la zona sud, per mitjà de la plantació d'espècies arbòries i arbustives que contribuïsquen a emmascarar la infraestructura als observadors ubicats al sud d'aquesta.
  
Les plantacions hauran d'efectuar-se mantenint les corresponents mesures de seguretat i haurien d'estar constituïdes per espècies (arbòries i arbustives) presents en el territori, a fi d'aconseguir una bona integració paisatgística.
  
Es proposa la plantació de Nerium oleander i Populus SP.
  
Atés que la subestació transformadora s'ubica en un entorn antropitzat corresponent a l'ampliació a portar a terme a terrenys que són i han sigut agrícoles dedicats al cultiu d'oliveres, nespres, etc. on els impactes que s'han estimat són de grau no significatiu, compatible i moderat.
  
No obstant això la seua mateixa ubicació en un entorn, d'una banda semiurbà, i pròxim a àrees de valor natural i social importants, i atenent sobretot a la futura instal·lació de línies d'entrada i eixida a la subestació que suposaran impactes severs, es considera, per tant, que la subestació com els seus traçats han de contindre una integració completa i un exhaustiu estudi d'alternatives que permeten dissenyar les futures línies com les de mínim impacte.
  
Atés que les mesures de plantació a fi de minimitzar l'impacte paisatgístic no s'estimen les més adequades, ja que la subestació se situa en un enclavament semiurbà, seria recomanable el tancament d'aquesta per mitjà d'obres de tipologia constructiva i colors propis de la zona.
  
Atés que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del seu reglament.
  
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li són d'aplicació.
  
Atés que l'article 5 de la Llei 2/1989 atribueix la competència a l'òrgan ambiental, per a la declaració d'impacte ambiental dels projectes a què se aplique aquesta llei.
  
Atés que el Reglament Orgànic i Funcional de la Conselleria de Medi Ambient, aprovat pel Decret 90/1999, de 30 de juliol de 1999, del Govern Valencià, atribueix a la Direcció General de Planificació i Gestió del Medi la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar acceptable, només als efectes mediambientals i sense perjuí de les autoritzacions sectorials que li siguen d'aplicació, el projecte d'ampliació de la subestació transformadora de 132/66/20/11 kV del terme municipal d'Ontinyent (València) i el promotor del qual és Iberdrola Ingeniería y Consultoría, atenent el que disposa l'estudi d'impacte ambiental i sempre que es complisquen les mesures protectores i correctores proposades en aquest i les següents condicions:
  
1. Les mesures de plantació a fi de minimitzar l'impacte paisatgístic no s'estimen les més adequades. Atés que la subestació se situa en un enclavament semiurbà serà recomanable el tancament d'aquesta per mitjà d'obres de tipologia constructiva i colors propis de la zona.
  
2. Atés que poden veure's afectats béns d'interés etnològic hauran de prendre's totes les mesures necessàries perquè ni les obres ni els treballs col·laterals de transport i subministrament de materials afecten aquests. Qualsevol incidència haurà de ser comunicada de forma immediata a la Direcció General de Promoció Cultural i Patrimoni Artístic de la Conselleria de Cultura, Ciència i Educació.
  
Segon
  
Notificar als interessats que contra la present resolució, per ser un acte de tràmit que no posa fi al procediment ni produeix indefensió, no es pot interposar cap recurs; sense perjuí d'utilitzar els mitjans que en defensa del seu dret s'estimen pertinents.
  
Tercer
  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 28 del citat Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'Impacte Ambiental.
  
València, 16 de novembre de 1999.- El director general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 356/8514-JXJ relatiu al projecte de modificació puntual número 4 del Pla General d'Ordenació Urbana de Xirivella (València), ampliació del cementeri, projecte promogut pel mateix ajuntament.
  
Vist que en data 28 de setembre de 1999, dels Serveis Territorials d'Urbanisme i Ordenació Territorial de València es remet el projecte i certificat d'exposició pública havent remés amb anterioritat l'estudi d'impacte ambiental corresponent al projecte esmentat.
  
Vist que el projecte es va sotmetre a informació pública per mitjà d'anunci publicat en el Diari Oficial de la Generalitat Valenciana número 3.275, de 30 de juny de 1998, no havent presentat cap al·legació a aquest, segons consta en el certificat emés per l'Ajuntament de Xirivella.
  
Vist que l'objecte de la modificació puntual esmentada és la reclassificació d'una superfície de 12.859 metres quadrats de sòl no urbanitzable de protecció agrícola a sòl no urbanitzable comú, a fi de possibilitar l'ampliació del Cementeri Municipal, la capacitat de la qual resulta actualment insuficient.
  
El terreny objecte de reclassificació es troba situat en la parcel·la cadastral número 28 del Polígon número 4, partida de Cantallops, sent confrontant en la seua part oest amb l'actual Cementeri Municipal, qualificat com a sistema general de serveis públics; a l'est i al sud amb el límit del terme municipal, coincident amb el traçat del Sequiol de Borrull; i al nord amb les parcel·les cadastrals 48, 47 i 45 del Polígon número 4 de Xirivella.
  
Atés que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'article 5 de la Llei d'Impacte Ambiental i concordants del seu reglament.
  
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li són d'aplicació.
  
Atés que l'article 5 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a la declaració d'impacte ambiental dels projectes a què s'aplique aquesta llei.
  
Atés que el Reglament Orgànic i Funcional de la Conselleria de Medi Ambient, aprovat per mitjà de Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això i fent ús de les facultats que tinc legalment atribuïdes, formule la següent declaració d'impacte ambiental
  
Primer
  
Efectuar declaració d'impacte ambiental positiva, només als efectes ambientals, del projecte de modificació puntual número 4 del Pla General d'Ordenació Urbana de Xirivella (València), ampliació del cementeri, projecte promogut pel mateix ajuntament, sempre que es complisquen les mesures correctores establides en l'estudi d'impacte ambiental.
  
Segon
  
Notificar a les persones interessades que contra la present resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'Impacte Ambiental.
  
València, 16 de novembre de 1999.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 341/8302-QCM sobre el projecte de condicionament de la VV-1034 en tram entre el PK 5,500 al PK 7,100 i connexió amb la VV-1129, Rafelguaraf-Carcaixent (AZ-133).
  
Vist que, en data 15 d'octubre de 1996, la Diputació de València va remetre el document tècnic i l'estudi d'impacte ambiental corresponents a les obres de condicionament de la VV-1034 i connexió amb la VV-1129, Rafelguaraf-Carcaixent.
  
Vist que l'estudi d'impacte ambiental corresponent al projecte de condicionament de la VV-1034 i connexió amb la VV-1129 ha sigut sotmés a informació pública i s'hi ha formulat al·legacions durant el dit tràmit, segons el certificat aportat per la Diputació Provincial de València de data 4 d'octubre de 1996, junt amb una còpia de les al·legacions presentades.
  
Vist que una bona part del contingut de les al·legacions presentades es refereix a assumptes relacionats amb l'expropiació.
  
La resta del contingut de les al·legacions es refereix a la proximitat del traçat projectat a la Serratella; a aquest respecte l'informe de l'arquitecte municipal de la Pobla Llarga exposa que l'únic sòl no urbanitzable especialment protegit és l'elevació muntanyosa denominada La Serratella, delimitada superiorment pel límit del terme municipal i inferiorment pel camí del Forn de la Punta. Aquest camí té a l'oest el nou traçat projectat i a l'est l'elevació de la Serratella.
  
La Diputació Provincial de València, per mitjà d'acord plenari de data 24 de setembre de 1996, va desestimar les al·legacions presentades.
  
Vist que, seguint els tràmits previstos en la legislació d'impacte ambiental, en data 28 d'octubre de 1996 es va efectuar consulta als següents organismes:
  
Direcció Territorial d'Agricultura i Medi Ambient de València.
  
Direcció General d'Interior de la Conselleria de Presidència.
  
Direcció General de Patrimoni Artístic de la Conselleria de Cultura, Educació i Ciència.
  
Ajuntament de la Pobla Llarga.
  
Ajuntament de Rafelguaraf.
  
Ajuntament de Carcaixent.
  
Vist que en data 4 de desembre de 1996 es rep informe de la Direcció Territorial de Medi Ambient de València indicant que l'obra projectada afectarà les següents vies pecuàries:
  
TM Rafelguaraf: carrerada-assagador.
  
TM la Pobla Llarga: carrerada-assagador del Barranquet de la Coma.
  
Carrerada-assagador de la Serratella.
  
Carrerada-assagador del Pinar.
  
TM Carcaixent: carrerada-assagador de la Serratella.
  
Així mateix assenyala que l'afecció més greu és la que afectarà la via pecuària carrerada-assagador del Barranquet de la Coma, de Sanz o de Berfull (depenent del terme municipal on es classifique), ja que els 4,5 metres de servitud pecuària podrien desaparéixer.
  
A continuació recorda que per a qualsevol actuació en terrenys de vies pecuàries caldrà ajustar-se a allò que s'ha disposat en la Llei 3/1995, de 23 de març, de Vies Pecuàries, la qual no contempla les ocupacions excepte aquelles d'interés públic que respecten els usos tradicionals, compatibles i/o complementaris amb la via pecuària, sent en tot cas condició inexorable l'autorització d'aquesta Conselleria de Medi Ambient.
  
Així mateix en data 27 de febrer de 1997 es rep informe de la Secció Forestal indicant que no hi ha inconvenient al no afectar terreny forestal.
  
Vist que en data 25 de febrer de 1997 es rep informe de la Direcció General de Patrimoni Artístic de la Conselleria de Cultura, Educació i Ciència en què la Unitat d'Inspecció del Patrimoni Historicoartístic assenyala que en la zona del traçat no hi ha cap bé immoble afectat per expedient de bé d'interés cultural.
  
Vist que en data 6 de març de 1997 es rep escrit de l'Ajuntament de Carcaixent al qual s'adjunta el certificat en què consta que l'obra projectada per la Diputació Provincial pràcticament no afecta el terme municipal de Carcaixent, per la qual cosa aquest ajuntament no es pronuncia respecte de l'expedient citat anteriorment.
  
Vist que en data 7 d'agost de 1997 es rep informe de la Direcció General d'Interior en què s'indica que després de la visita a la zona i a la vista de la documentació consultada es desprén que no hi ha risc de lliscament, ni d'erosió ni es troba en zona inundable. Assenyala com a aspecte més significatiu, relacionat amb el risc d'inundacions, mencionar que es projecta la construcció d'un nou pont, per a salvar el barranc del Pinar dels Flares, amb una longitud de 32 metres, sense pilars de suport, el qual no representa cap problema, sempre que es respecte l'actual rasant, ja que per les seues dimensions supera l'actualment existent d'una longitud d'uns 6 metres per 5 metres d'altura.
  
Així mateix indica que es consideren suficients les mesures contemplades en el projecte i estudi d'impacte ambiental, per a garantir que les obres no influeixen de manera significativa a augmentar les conseqüències negatives d'aquests riscos naturals, sobre la població i els béns, especialment el risc d'inundacions. Es recomana la permeabilització transversal de la calçada, en aquells trams on es terraplena el traçat d'aquesta, a fi de permetre el drenatge natural de les aigües pluvials.
  
Vist que el tram projectat se situa en sòl la qualificació urbanística del qual és de sòl no urbanitzable; el traçat parteix de la VV-1034 en el límit dels termes municipals de l'Ènova i Rafelguaraf i finalitza en la VV-1129 en el terme municipal de Carcaixent, sent els últims 900 metres de nova planta, i es condiciona la resta.
  
La secció transversal consisteix en una semicalçada de 3,00 metres, amb vorera d'emergència d'1,00 m i berma de 0,50 m. Es projecten dues interseccions resoltes amb sengles glorietes, una d'aquestes amb tres ramals i l'altra amb quatre.
  
Vist que l'estudi d'impacte ambiental estableix com a mesures protectores i correctores, entre altres, les següents:
  
- Condicionament de la zona de treball i regs per a pal·liar l'emissió de pols.
  
- Manteniment de la maquinària en perfecte estat per a evitar emissions de gasos i pèrdues d'oli.
  
- Realització de cunetes per a canalitzar el vessament i així evitar l'erosió.
  
- Revegetació de talussos, terraplens i superfícies nues amb espècies autòctones: hidrosembra en talussos, sembra en superfícies planes; plantacions.
  
- Retirada i arreplega del perfil edàfic per a la seua posterior utilització.
  
- Descompactació de tots els vials i esplanades obertes durant l'execució.
  
- Depuració d'aigües residuals de tallers, magatzems, oficines...
  
- Efectuar tasques de manteniment en llocs adequats.
  
- Ubicació d'obres complementàries i del parc de maquinària en llocs de mínim impacte visual.
  
- Eliminar i revegetar pistes utilitzades i a abandonar.
  
- Recuperació i integració de pedreres, esplanades, etc.
  
- Tractament i regeneració d'abocadors.
  
- Senyalització de zones perilloses, vials d'obra, circulació de camions...
  
Com a indicadors en el Programa de Vigilància Ambiental s'han seleccionat els següents:
  
a) En fase de construcció
  
- Mesuraments de pols en l'ambient.
  
- Mesuraments del nivell sonor.
  
- Mesuraments de l'erosió en talussos, esplanades, llits...
  
- Anàlisi d'aigües abocades.
  
- Seguiment de les reaccions sofrides per flora i fauna.
  
- Visualització des de distints punts de les alteracions al paisatge.
  
- Control de senyalització.
  
b) En fase d'explotació
  
- Anàlisi de l'erosió i comportament dels materials.
  
- Control de zones revegetades.
  
- Mesuraments del nivell sonor.
  
- Control de la contaminació atmosfèrica.
  
Atés que en l'annex 1.2.16 a la memòria del projecte s'arreplega un estudi dels jaciments i pedreres existents en els voltants sense concretar-se la localització prevista dels abocaments a realitzar, i tenint en compte que les activitats d'obertura de préstecs i condicionament d'abocadors estan arreplegades entre els supòsits contemplats en la legislació per als que resulta preceptiva la formulació de declaració o si és procedent estimació d'impacte ambiental, en el cas de no utilitzar instal·lacions ja autoritzades i ser necessàries noves obertures, aquestes s'hauran de sotmetre al procediment d'avaluació d'impacte ambiental.
  
Atés que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del seu reglament.
  
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li són d'aplicació.
  
Atés que l'article 5 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a la declaració d'impacte ambiental dels projectes a què s'aplique aquesta llei.
  
Atés que el Reglament Orgànic i Funcional de la Conselleria de Medi Ambient, aprovat per mitjà de Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar favorable, només als efectes ambientals, el projecte de condicionament de la VV-1034 en tram entre el PK 5,500 al PK 7,100 i connexió amb la VV-1129, Rafelguaraf-Carcaixent (AZ-133) promogut per la Diputació Provincial de València, sempre que es complisquen les mesures protectores i correctores contingudes en l'estudi d'impacte ambiental, així com els següents condicionants:
  
1. Els materials de farciment i reblert de tot-u per a bases i subbases que foren necessàries per a l'execució del projecte, s'obtindran de préstecs i/o pedreres existents i legalment autoritzades. En cas de noves obertures aquestes se sotmetran al procediment de declaració d'impacte ambiental.
  
De la mateixa manera, el lloc que s'elegisca com a abocador o depòsit d'enderrocs, si no es tractar d'un abocador de residus degudament identificat i legalitzat, s'haurà de sotmetre al procediment d'estimació d'impacte ambiental.
  
No es permetran en cap cas i sota cap concepte extraccions o abocaments de materials de forma indiscriminada i sense l'obtenció dels preceptius permisos legals, incloent els derivats del compliment de la legislació d'impacte ambiental.
  
2. Durant la fase d'execució de les obres, es tindrà en compte la no-producció d'afeccions sobre la població. Per a això es prohibirà la realització de treballs que puguen perjudicar el descans nocturn de la població, tant per impactes sonors com per vibracions molestes, o per elevada lluminositat.
  
3. Es permeabilitzarà transversalment la carretera VP-1036 en les zones de terraplens instal·lant més passos de vessament amb l'objecte de minimitzar els efectes que l'erosió poguera ocasionar.
  
4. Es resoldran les afeccions que es produeixen sobre les vies pecuàries ja enumerades per a això, previ al començament de les obres, se sol·licitaran les autoritzacions pertinents davant dels Serveis Territorials de Medi Ambient de València, tot això d'acord amb la Llei 3/1995, de 23 de març, de Vies Pecuàries.
  
Es procedirà així mateix a la correcta senyalització dels encreuaments amb les citades vies pecuàries, senyalització que haurà d'arreplegar-se en els plans del projecte de construcció.
  
5. Si durant l'execució de les obres aparegueren restes arqueològiques es paralitzaran aquestes i es comunicarà immediatament la troballa a la Direcció General de Patrimoni Artístic de la Conselleria de Cultura, Educació i Ciència, adoptant les mesures pertinents amb vista a la seua protecció i conservació, de conformitat amb el que es preveu en els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
6. A més de la revegetació prevista en talussos i superfícies nues, es procedirà a l'aplicació dels regs necessaris per al perfecte desenrotllament de la vegetació, i es procedirà a més a les cures i reposició de mancances que resulten pertinents.
  
7. La direcció d'obra exigirà, una vegada executades i acabades les obres, la retirada a abocador controlat de tots aquells enderrocs, materials sobrants i la resta d'elements o restes d'obra que hagen sigut depositats, abocats o abandonats en qualsevol àrea de terreny que s'haja vist afectada per les obres projectades.
  
8. Es recorda al promotor la prohibició de realitzar qualsevol abocament no autoritzat en la zona. En tot cas els canvis d'oli, filtres i qualsevol altre residu de manteniment de maquinària i vehicles hauran de ser degudament gestionats per taller o gestor autoritzat de residus tòxics i perillosos.
  
9. Una vegada finalitzada l'obra i dins dels sis primers mesos següents es presentarà davant d'esta direcció general, com a part del Programa de Vigilància Ambiental, informe acompanyat de reportatge fotogràfic, de l'aplicació de les mesures de restauració i revegetació executades d'acord amb les directrius plantejades.
  
10. La direcció d'obra exigirà el compliment de les mesures protectores i correctores contingudes en l'estudi d'impacte ambiental, així com dels condicionants de la present declaració d'impacte ambiental, per a això s'establiran en el pressupost del projecte les partides pressupostàries necessàries.
  
Segon
  
Notificar a les persones interessades que contra la present resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament d'execució de la Llei 2/1989, de 3 de març, d'Impacte Ambiental.
  
València, 23 de novembre de 1999.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 187/5362-PEY relatiu al projecte de campament de turisme Les Conques Park, SL, situat en el Polígon 4 de la partida de les Conques en el terme municipal d'Estivella (València), projecte promogut per José R. Mateu Tortonda.
  
Vist que en data 21 d'abril de 1998, dels Serveis Territorials d'Urbanisme i Ordenació Territorial de València es remet una memòria justificativa del projecte, i s'envia en data 19 de juny l'estudi d'impacte ambiental d'aquest.
  
Vist que el projecte es va sotmetre a informació pública per mitjà d'anunci publicat en el Diari Oficial de la Generalitat Valenciana número 3.329, de 14 de setembre de 1998, i diari Las Provincias de 9 de setembre de 1998, sense que s'haja presentat cap al·legació a aquest, segons consta en el certificat emés pels Serveis Territorials d'Urbanisme i Ordenació Territorial de València.
  
Vist que en data 20 de maig de 1998 es va efectuar consulta al Servei de Recursos Forestals, Servei d'Espais Naturals i Direcció Territorial de València de la Conselleria de Medi Ambient.
  
Com a resultat d'estes consultes s'han rebut els següents informes:
  
De la Direcció Territorial de Medi Ambient de València:
  
La Secció Forestal informa desfavorablement davant de les deficiències trobades en l'estudi d'impacte ambiental, destacant les relatives a la falta de contingut en l'estudi del medi físic i mesures correctores, que no permeten realitzar una avaluació sobre les afeccions d'una obra de gran amplitud (15 ha) en sòl qualificat com a no urbanitzable de protecció forestal i de protecció de regeneració.
  
La Secció de Qualitat Ambiental emet dos informes:
  
En un primer informe, basat en les dades aportades en la memòria justificativa, fa una descripció dels pous d'abastiment d'aigua potable de consum públic i xàrcies de distribució el traçat de la qual discorre per l'àmbit de l'actuació, fent especial insistència en els efectes que l'eliminació de les aigües residuals per mitjà de tres estacions depuradores i les tres fosses sèptiques projectades podrien tindre sobre la contaminació dels dits pous. En aquesta matèria cita a més la prohibició expressa de les fosses sèptiques reflectida en l'article 20 del Decret 63/1986 (Ordenació de campaments de turisme de la Comunitat Valenciana).
  
El segon informe emés a partir de la informació remesa en l'estudi d'impacte ambiental aportat amb posterioritat (19 de juny de 1998), s'insisteix en les consideracions apuntades en l'informe anterior, quedant extractades en:
  
Afecció del projecte als trams de la xàrcia de conduccions superficials de les aigües d'abastiment de consum públic d'Estivella.
  
Afeccions a la captació del Pou del Bovalar, dedicat al subministrament d'aigua de consum públic, havent d'establir un perímetre de protecció d'activitats o instal·lacions que puguen afectar la qualitat de les aigües, especialment la instal·lació d'una EDAR a 200 metres.
  
Insuficient informació sobre el tractament de les aigües residuals i la posterior reutilització per a reg.
  
S'indica que a fi de previndre riscos sanitaris, s'haurà de tindre previst un traçat correcte de les conduccions d'aigua potable amb relació a les de sanejament, citant la legislació sectorial específica: article 10.2 de l'Ordre de 28 de juliol de 1974 (Prescripcions tècniques generals per a canonades d'abastiment d'aigües) i l'article 12.3 de l'Ordre de 15 de setembre (Prescripcions tècniques generals per a les canonades de sanejament de poblacions).
  
Del Servei d'Espais Naturals es remet l'informe del tècnic de la Direcció Territorial, en el que s'indica:
  
1. L'actuació no es troba inclosa en cap espai natural protegit, segons les categories arreplegades en l'article tercer de la Llei 11/1994, d'Espais Naturals Protegits de la Comunitat Valenciana.
  
2. En relació amb els plans d'ordenació de recursos naturals contemplats en el capítol II del títol III de la mencionada llei i, segons el mapa de zonificació del Pla d'Ordenació de Recursos Naturals de la Sierra Calderona (PORN), la ubicació de l'activitat sol·licitada no es troba inclosa en l'àmbit territorial del PORN.
  
Vist que a la vista de les deficiències trobades en l'estudi d'impacte ambiental, se sol·licita ampliació de la informació continguda en aquest en data 12 d'agost de 1998, i que es rep contestació en data 2 de febrer de 1999, que seguia resultant incompleta. Davant de l'extensió de l'actuació, amb elevats pendents a partir de la cota 200, formació de talussos d'excessiva altura i grans moviments de terra amb la consegüent afecció paisatgística i modificació topogràfica del terreny, que comprometen els valors ambientals a protegir d'acord amb la qualificació de protecció del sòl. Es proposa la limitació de les actuacions a realitzar en la superfície de terreny per davall de la cota 200, amb la consegüent redacció d'un nou estudi d'impacte ambiental que reflectisca les anteriors consideracions i la conseqüent modificació de les afeccions a l'entorn.
  
Vist que en la nova redacció de l'estudi d'impacte ambiental presentat en data 21 de juliol de 1999, es proposa una sèrie de modificacions del projecte de campament de turisme com són:
  
Reduir la superfície d'actuació dels 150.000 metres quadrats del total de la parcel·la inicials (que afecta a sòl classificat en el PGOU d'Estivella com a sòl no urbanitzable de protecció forestal i sòl no urbanitzable de protecció de regeneració) a 32.147,36 metres quadrats construïts que ocupen una superfície aproximada de 76.000 metres quadrats que queden per davall de la cota 200, mantenint la part situada a major altitud, amb pendents més acusades, lliure de les infraestructures inicialment projectades. Queda lliure d'actuacions pràcticament tot el sòl qualificat com a no urbanitzable de protecció forestal inclòs en la parcel·la.
  
Eliminació de les EDAR i fosses sèptiques projectades per al tractament de les aigües residuals generades, solucionant l'eliminació d'aquestes per mitjà de la connexió al col·lector d'aigües residuals municipals, el tractament de la qual es realitza en l'EDAR mancomunada ubicada a Sagunt.
  
Adaptació de les infraestructures als relleus existents del terreny, aprofitant els bancals de cultiu, reduint considerablement el moviment de terres a les aportacions i desmunts estrictament necessaris.
  
Retall de les infraestructures previstes, reduint el nombre de parcel·les de campament a 200, eliminació de l'alberg i restaurant, reduint de 15 a 8 el nombre de bungalous.
  
Se subministrarà d'aigua potable procedent del pou de la Unió distant a 275 metres del campament. Disposarà d'un depòsit d'aigua de 400 metres cúbics.
  
L'eliminació de residus sòlids es realitza mitjançant el servei de recollida municipal.
  
Atés que amb les modificacions efectuades amb relació al projecte inicial, disminueixen substancialment les afeccions ambientals, resultant les actuacions previstes compatibles amb els valors ambientals del medi en què s'ubica l'actuació. Queda lliure d'actuacions la superfície que es troba a cota superior a 200 metres, tal com s'indica en el pla número 4, en el qual se cita textualment: «Com a criteri general es pretén respectar el paisatge sense projectar cap edificació ni intervencions per damunt de la cota 200 metres». Per tant, en aquesta zona qualificada en el Pla General d'Ordenació Urbana d'Estivella com a sòl no urbanitzable de protecció forestal, únicament s'efectuaran les activitats pròpies del manteniment i recuperació de la massa forestal.
  
Atés que en el projecte s'indica que les canonades vistes (d'aigua potable de consum públic) que travessen la parcel·la d'actuació s'ocultaran per mitjà de l'enterrament d'aquestes.
  
Atés que el projecte examinat constitueix un dels supòsits en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'article 20 i la disposició addicional cinquena de la Llei 4/1992, del Sòl No Urbanitzable.
  
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li són d'aplicació.
  
Atés que l'article 5 del Decret 162/90, de 15 d'octubre, del Consell de la Generalitat Valenciana pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a la declaració d'impacte ambiental dels projectes a què s'aplique aquesta llei.
  
Atés que el Reglament Orgànic i Funcional de la Conselleria de Medi Ambient, aprovat per mitjà de Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això, i fent ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar favorable, només als efectes ambientals sense perjuí de les exigències i limitacions que es deriven del compliment de la normativa sectorial específica, el projecte de campament de turisme Les Conques Park, SL, situat en el Polígon 4 de la partida de les Conques en el terme municipal d'Estivella (València), projecte promogut per José R. Mateu Tortonda, sempre que es complisquen els següents condicionants, a més de les mesures protectores i/o correctores proposades en l'estudi d'impacte que no entren en contradicció amb aquests:
  
1) Les actuacions a realitzar es limitaran a la superfície d'aproximadament 76.000 metres quadrats que se situen en la cota inferior a 200 metres. Cal deixar lliure de qualsevol actuació que no siga el manteniment i recuperació de la massa forestal, la resta de la superfície per damunt de la citada cota.
  
2) Es disposaran les mesures adequades de protecció de la xàrcia de canonades d'abastiment d'aigua potable de consum públic que travessen la parcel·la d'actuació.
  
3) Es realitzarà una correcta gestió dels residus generats, per mitjà de la retirada dels residus d'obra i dels moviments de terra a abocadors controlats, així com un tractament adequat de les restes de tala i desbrossament.
  
4) Si durant la construcció de les obres es produïra alguna troballa de restes arqueològiques, es paralitzaran immediatament les obres i es comunicarà el fet a la Direcció General de Patrimoni Artístic de la Conselleria de Cultura d'acord amb la Llei 16/1985, del Patrimoni Històric Espanyol.
  
5) Altres condicionants de caràcter ambiental que es deriven de les autoritzacions sectorials preceptives.
  
Segon
  
Notificar a les persones interessades que contra la present resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'Impacte Ambiental.
  
València, 23 de novembre de 1999.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 049/4481-NON, referent a un projecte d'explotació de calcària ornamental, consistent en dos buits o pedreres de forma rectangular (de 1,5 i 1,13 ha), dins la concessió minera anomenada Susana (número 2.582), al terme municipal de la Romana (el Vinalopó Mitjà), promogut pel senyor Emilio Martínez Sánchez.
  
Vist que en data 11 de juny de 1996 es va dictar una resolució sobre aquest mateix expedient, per la qual es tornava al seu promotor l'estudi d'impacte ambiental, en no adequar-se el seu emplaçament al planejament urbanístic, que li conferia el caràcter de protegits als terrenys de la ubicació del projecte.
  
Vist que en data 17 de novembre de 1997 es va formular una declaració d'impacte ambiental favorable al projecte de modificació número 1 de les normes subsidiàries de planejament urbanístic de la Romana (referència: expedient 176/5655-OKX), el qual tenia per objecte la requalificació d'una superfície de 198,56 hectàrees de sòl no urbanitzable de protecció natural del sector anomenat Serra Pelada a sòl no urbanitzable comú, amb la finalitat de poder procedir permetre la legalització de nombroses pedreres existents en la zona, com també desprotegir una àrea d'antics conreus abandonats.
  
Vist que en data 1 de juliol de 1998, el director territorial de la Conselleria d'Ocupació, Indústria i Comerç va remetre escrit en què comunica el contingut d'una resolució del director general d'Indústria i Energia, de data 24 d'abril de 1998, per la qual era parcialment estimat un recurs presentat pel promotor i, a la vista de la modificació urbanística esmentada, retrotrau l'expedient miner al moment de la remissió de l'estudi d'impacte ambiental a la Conselleria de Medi Ambient.
  
Atés que l'estudi d'impacte ambiental continua sent el mateix que ja es va tramitar. El qual va ser sotmès a informació pública pel Servei Territorial d'Indústria i Energia, dins el procediment de concessió directa d'explotació minera, mitjançant anuncis publicats en el Butlletí Oficial de la Província d'Alacant número 199 (30.08.1995), en el Diari Oficial de la Generalitat Valenciana número 2.554 (19.07.1995) i en el Boletín Oficial del Estado número 214 (07.09.1995), sense que foren formulades al·legacions, segons fa constar el certificat del director territorial, rebut en data 7 de febrer de 1996.
  
Atés que l'estudi d'impacte ambiental no inclou projecte de restauració, encara que marca una sèrie de directrius de restauració i aporta un plànol anomenat «Croquis de treballs de restauració», on presenta, a escala 1:2.500, els dos buits d'extracció i sengles runams externs per als que preveu un pendent final del 30% (uns 17° respecte a l'horitzontal). Per als fronts de roca tallada preveu una alçada màxima de bancs de 12 metres, sobre els quals únicament preveu un rebliment amb terres dels angles més acusats, per tal d'arredonir-los.
  
Atés que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons resulta de l'article 5 de la Llei d'Impacte Ambiental i concordants del seu reglament.
  
Atés que en l'expedient han estat observats els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.
  
Atés que l'article 5 de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria de Medi Ambient, aprovat pel Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això i fent ús de les facultats que tinc legalment atribuïdes, formule la següent declaració d'impacte ambiental
  
Primer
  
Emetre declaració d'impacte ambiental favorable, a l'efecte ambiental i sense perjudici de la prèvia obtenció de les autoritzacions sectorials que hi siguen d'aplicació, i en particular de la preceptiva llicència d'activitat municipal, l'explotació de la pedrera anomenada Susana, dins el perímetre de la concessió del mateix nom (núm. 2.582), situada al terme municipal de la Romana, sempre que l'activitat es desenvolupe de conformitat amb el compliment de les mesures protectores proposades en l'estudi d'impacte ambiental i les modificacions introduïdes per les condicions següents:
  
1. El promotor haurà d'aportar al Servei Territorial d'Indústria i Energia el corresponent projecte de restauració minera adaptat a les indicacions i limitacions previstes en els sis punts següents:
  
Per a la restauració final dels fronts d'extracció caldrà preveure la seua remodelació, convertint-los en bancs que no superen els 5 metres d'alçada ni els 35 graus de pendent màxim, i separats per àmplies bermes. Aquests perfils podran ser assolits pel reperfilat de la roca calcària, per acumulació d'estèrils o bé de manera mixta.
  
La forma i modelat, en planta, d'aquests talussos evitarà els traçats rectilinis, i s'adaptarà a formes arredonides i concordants amb la topografia de l'entorn natural, en el qual s'hauran d'integrar per tal de reduir els impactes geomorfològics residuals. En conseqüència, caldrà evitar ocasionar contrastos i formes excessivament geomètriques, adaptant els perfils de restauració, progressivament i suaument, a la topografia del terreny natural circumdant i sense superar en cap cas els angles de pendent màxim establerts en el punt precedent
  
Els materials estèrils miners hauran de ser emprats, preferentment, en les tasques de restauració dels dos buits de pedrera, en lloc de crear runams externs permanents. A l'efecte es podran crear sengles runams externs però d'escàs volum i de caràcter temporal, per tal de crear l'espai mínim suficient per a les labors extractives i l'esgotament d'aquells fronts o sectors que puguen permetre iniciar un sistema de transferència. En cas de justificar-se suficientment la necessitat de crear un runam permanent, aquest s'haurà d'ubicar dins el tàlveg on el plànol «Croquis de treballs de restauració» situa el runam de la pedrera nord-occidental i situada a cota més alta; adaptant-se als pendents màxims (17°) i a la xarxa d'escolament inicialment prevista.
  
En connexió amb el contingut del punt precedent, el projecte haurà d'analitzar i desenvolupar les possibilitats d'escometre els treballs de restauració en successives fases simultànies a les de l'avanç de l'explotació, de manera que es procedisca a restaurar progressivament l'espai afectat conforme es vaja produint l'esgotament dels diferents bancs o sectors d'extracció.
  
Tota la superfície afectada per les labors mineres (tant els talussos com les plataformes) haurà de ser revegetada, prèvia aportació d'una capa edàfica adequada, amb la sembra d'espècies herbàcies gramínies i lleguminoses i amb la plantació d'exemplars d'espècies arbustives i arbòries concordants amb la vegetació natural de la zona. Per a aquestes últimes caldrà preveure una densitat mínima de plantació de 2.500 exemplars per hectàrea. També caldrà preveure els regs, cures i reposicions necessaris per a garantir un adequat desenvolupament vegetatiu de les espècies sembrades i plantades.
  
El pressupost de restauració haurà d'incloure totes les accions i materials necessaris per a obtindre l'estat de la restauració final indicada en els punts precedents, amb independència que part de la seua execució puga ser o no compaginada i assumida pel promotor formant part de les labors extractives.
  
Un exemplar d'aquest projecte haurà de ser tramés i informat favorablement per aquesta direcció general, com a requisit previ i necessari a qualsevol autorització del projecte de l'activitat minera.
  
2. Se li recorda al promotor la prohibició de realitzar en la zona qualsevol tipus d'abocament no autoritzat i, particularment, dels produïts pels canvis d'oli, combustible i manteniment de la maquinària, que hauran de ser gestionats per taller o gestor de residus degudament autoritzat, d'acord amb allò que es preveu en la Llei 10/1998, de Residus, i en el Reial Decret 833/1988, relatiu a la gestió de Residus Tòxics i Perillosos.
  
3. Si durant el procés d'explotació de la pedrera, es trobaren restes paleontològiques, arqueològiques o etnològiques, el titular haurà de comunicar-ho a la Conselleria de Cultura, Educació i Ciència, de manera immediata, i s'adoptaran les mesures pertinents amb vista a la seua protecció i conservació, i de conformitat amb allò que preveuen els articles 63 i 65 de la Llei 4/1998, d'11 de juny, del Patrimoni Cultural Valencià.
  
4. El descobriment possible de coves o avencs com a conseqüència de l'avanç de l'explotació també haurà de ser comunicat immediatament a aquesta direcció general, per tal que puguen ser inspeccionats, per la seua condició d'espais naturals protegits d'acord amb l'article 16 de la Llei 11/1994, de 27 de desembre, de la Generalitat Valenciana.
  
5. El promotor queda obligat a presentar davant el Servei Territorial d'Indústria i Energia, abans del 31 de gener de cada any, un informe anual, per duplicat, on queden recollits el balanç i l'estat actual de l'activitat en relació amb els volums extrets i aprofitats, amb els rebliments realitzats i amb l'aplicació de les mesures protectores i correctores previstes en el futur projecte de restauració, en l'estudi d'impacte ambiental i en la present declaració d'impacte ambiental, com també qualsevol possible incidència de caràcter mediambiental sorgida al llarg de l'activitat. Aquest servei haurà de remetre, puntualment, una de les còpies a aquesta direcció general.
  
Segon
  
Notificar a les persones interessades que contra aquesta resolució, per no ser un acte de tràmit definitiu en via administrativa, no es podrà interposar cap recurs; la qual cosa no és inconvenient perquè es puguen utilitzar tots els mitjans que s'estimen oportuns per a defensar el seu dret i els seus interessos.
  
Tercer
  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 28 de l'esmentat Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'Impacte Ambiental.
  
València, 23 de novembre de 1999.- La directora general de Planificació i Gestió del Medi: Amparo Monrós Chancosa.